Dodies uz ‘’Nakts sēņošanu’’ Pļaviņās!
‘’Jēkabpils NVO resursu centra’’ biedrorganizācija ‘’Pļaviņu pļāveji’’ regulāri rīko dažādus interesantus un netipiskus pasākumus, iesaistot tajos arī apkārtējo novadu iedzīvotājus. Populāras un gadskārtējas ir kļuvušas arī sacensības, kuras osauktas par „Nakts sēņošanu”. Šogad tās tiek rīkotas 13.septembra vakarā, un aicināti piedalīties ir visi sēņotgribētāji no apkārtējiem novadiem. 
Galvenais mērķis – sajust un izbaudīt dabas burvību naktī.
[bookmark: _GoBack]Norises laiks: 2019. gada 13.septembrī, plkst. 20:00. Pulcēšanās pie Aiviekstes pagasta pārvaldes ēkas no 20:00 – 20:30. 
Sacensību uzdevums ir sēņošana un atrašanās mežā naktī. Sēņošana jāveic sacensību organizētāju norādītajā teritorijā.
Organizē – sporta biedrība “Pļaviņu pļāvēji” sadarbībā ar Pļaviņu novada domi.
Sacensības notiks individuāli, vecuma grupās:
1) līdz 13 gadiem;
2) no 14 līdz 69 gadiem;
3) seniori no 70 gadiem.

Piedaloties, sacensību dalībnieki paši uzņemas atbildību par savu veselības stāvokli.
Reģistrācija notiks sacensību norises vietā. Starts kopējs plkst. 21:00. Sēņošanas kontrollaiks 1 stunda. Rezultātus nosaka nosverot savākto sēņu daudzumu. Apbalvotas tiek pirmās trīs vietas ar medaļām un diplomiem. Dalībniekiem līdzi jāņem lukturītis, nazis un sēņošanas trauks.
Sīkāka informācija – 29508345
Ceram, ka arī uz Jēkabpili atceļos medaļas!

Pēc biedrības „Pļaviņu pļāvēji” sniegtās informācijas sagatavoja
Santa Kūlīte, 
Jēkabpils NVO resursu centrs.


